Табела 5. 2. Спецификација предмета

| Студијски програм: Основне академске студије социјалне политике и социјалног рада | | | | | |
| --- | --- | --- | --- | --- | --- |
| **Назив предмета: Политика родне равноправности** | | | | | |
| **Наставник: Горана Д. Ђорић** | | | | | |
| Статус предмета: Изборни | | | | | |
| Број ЕСПБ: 5 | | | | | |
| Услов: / | | | | | |
| **Циљ предмета** је да представи проблеме неравноправности у различитим областима друштвеног живота, који произлазе из родних разлика. Други циљ је да представи алтернативне политике за успостављање родне равноправности у овим областима, односно демонтирање стереотипних родних улога. Трећи циљ је да оспособи студенте да антиципириају последице развојних политика, стратегија и законске регулације за мушкарце и жене у различитим родним улогама, и активно заговарају политике родне равноправности. | | | | | |
| **Исход предмета**  *Пo зaвршeнoм курсу студeнти ћe бити у стaњу дa:*  1. Дефинишу и разумеју појмове родне перспективе, родне анализе, родно сензитивне статистике, родног буџетирања и родне равноправности;  2. Препознају проблеме неравноправности у различитим областима друштвеног живота, који произлазе из родних разлика;  3. Демонстрирају познавање релевантних извора података и нормативних извештаја о родној равноправности;  4. Представе статистичкке и друге показатеље друштвеног и економског положаја жена данас, у свету и у Србији;  5. Наброје, опишу и анализирају политике успостављања родне равноправности;  6. Антиципирају последице које било каква планирана акција може имати на жене и мушкарце;  7. Заговарају одређену политику којом се унапређује родна равноправност у некој области друштвеног живота. | | | | | |
| **Садржај предмета**  *Теоријска настава*  1. Род као друштвена организација репородукције врсте 2. Родне улоге, идентитети, родни режим и стереотипи 3. Родна анализа као модел разумевања културних образаца и прописаних норми 4. Родна димензија образовања (заступљеност на различитим нивоима и у различитим областима, родно (не)сензитиван курикулум, феминизација/маскулинизација образовних професија...) 5. Жене и мушкарци на тржишту рада – (не)једнаке могућности 6. Родно осетљива социјална политика 7. Репродуктивна права жена (структура и историјат дебате о абортусу) 8. Родно засновано насиље и мере сузбијања родно заснованог насиља 9. Медијска репрезентација родних улога 10. Употреба родно осетљивог језика 11. Евиденција о распрострањености родне неравноправности у различитим сферама 12. Правно-политички инструменти родне равноправности 13. Приступ утемељен на уродњавању развојних политика 14. Међунардоне конвенције о правима жена 15. Заговарање мера родне равноправности  *Практична настава: Вежбе*  На часовима вежби студенти прорађују литературу, дебатују и самостално раде на припремању презентација о примерима и праксама уродњавања различитих политика развоја. | | | | | |
| **Литература:**  Константиновић-Вилић, С., Петрушић, Н. (2010). *Жене, закони и друштвена стварност.*СВЕН (9-41, 67-74)  Петрушић, Н., Константиновић-Вилић, С (2010). *Породично правна заштита од насиља у породици у правосудној пракси Србије*. Аутономни женски центар и Женски истраживачки центар за едукацију и комуникацију (7-15)  Петрушић, Н., Жунић, Н., Вилић, В. (2018). *Кривично дело насиља у породици у судској пракси- нове тенденције и изазови.*Организација за европску безбедност и сарадњу, Мисија у Србији (7-25)  Савић, С., Чанак, М., Митро, В., Штасни, В. (2009). *Род и језик.*Футура публикације и Женске студије и истраживања (7-28)  Милојевић, И., Марков, С. (2011). (ур.) *Увод у родне теорије.* Центар за родне студије и Mediterran Publishing (409-423)  Филиповић, Ј., Кузмановић Јовановић, А. (2012). *Водич за родно осетљив приступ медијима у Србији, Препоруке и досадашња пракса*. Управа за родну равноправност Министарства рада, запошљавања и социјалне политике Републике Србије (9-38)  Ђорић, Г., "Родитељство као извор економске неједнакости мушкараца и жена", (2004), у Константиновић-Вилић, С., Петрушић, Н., Жунић, Н., Ђорић, Г. *Људска права за жене*, ОГИ, Ниш. (12 страна)  Пантовић, Ј., Брадаш, С., Петовар, К., (2017), *Положај жена на тржишту рада*, Friedrich Ebert Stiftung, Београд. (3-27)  Ђорић, Г., Жунић, Н., Обрадовић-Тошић, Т., (2010), *Образовање за родну равноправност: Анализа наставног материјала за грађанско васпитање*, UNDP. (17-29)  Ђорић, Г., Вујадиновић, Д., (2020), "Образовање за родну равноправност у Србији", у Тибор Варади, Маријана Пајванчић, ур, *Родна равноправност – од једнаких права до једнаких могућности*, Београд : САНУ, Београд : Службени гласник. (215-231)  Ђорић, Г., (2008), “Making welfare regime analysis sensitive to gender relations”, *Социолошки преглед*, vol. XLII, no. 1, (3-26) Приручни превод.  Ђорић, Г., Гавриловић, Д., 2006, “Between pro-natalist population policies and women’s reproductive rights: The analysis of exposure of the two discourses in press media after 2000”, *Социологија,* vol. XLVIII, no. 1, (73-95). Приручни превод.  *Жене и мушкарци у Републици Србији* (2017), Републички завод за статистику, Београд. (45-115) | | | | | |
| **Број часова активне наставе** | | **Теоријска настава: 2** | | **Практична настава: 2** | |
| **Методе извођења наставе**  Предавања, Power Point презентације, дебате; представљање текстова и дискусије везане за проблеме из литературе. | | | | | |
| **Оцена знања (максимални број поена 100)** | | | | | |
| **Предиспитне обавезе** | **поена** | | **Завршни испит** | | **поена** |
| Тест знања | 30 | | Есеј: Анализа једног аспекта родне неравноправности и предлог, образложење и заговарање мере за унапређење родне равноправности | | 70 |