**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм:** Основне академске студије социјалне политике и социјалног рада | | | | |
| **Назив предмета: Демографија партнерства и рађања** | | | | |
| **Наставник: Сузана В. Марковић Крстић** | | | | |
| **Статус предмета:** изборни | | | | |
| **Број ЕСПБ:** 5 | | | | |
| **Услов: /** | | | | |
| **Циљ предмета**  Стицање знања о основним демографским показатељима брачности, променама брачне структуре становништва и социодемографским аспектима промена у браку, партнерству и наталитету. Повезивање демографских показатеља брачности и партнерства са опадањем наталитета и фертилитета и разумевање вишедеценијског тренда демографског развоја земаља европског културног круга и земаља у постсоцијалистичкој трансформацији. | | | | |
| **Исход предмета**  Пo зaвршeнoм курсу студeнти ћe бити у стaњу дa*:* 1) анализирају и објасне демографске показатеље брачности (општа стопа склапања и развода брака – нупцијалитет и диворцијалитет, просечна старост жена/мушкараца приликом склапања брака, просечна старост приликом развода брака); 2) наведу и објасне чиниоце промена у брачној структури становништва и партнерском статусу (брак, ванбрачна заједница, кохабитација, ЛАТ); 3) објасне сложену социоекономску и културну основу опадања учесталости склапања брака и повезаност (нупцијалитета) са ниским наталитетом; 4) препознају промене унутар брака у савременом друштву, као и последице тих промена на макро плану (пад брачности, одлагање ступања у брак, пораст самаца, пораст броја развода, једночланих и старачких домаћинстава и пораст разноликости породичних животних стилова); 5) демографски опишу и социопсихолошки објасне појаве: старење наталитета/фертилитета, ванбрачна рађања, одлагање рађања, одустајање од рађања. | | | | |
| **Садржај предмета**  *Теоријска настава:* 1. Упознавање са курсом, студентским обавезама и начином полагања испита; 2. Предмет демографије партнерства и рађања; демографске промене и рађање из перспективе теорије демографске транзиције; 3. Извори података о становништву; 4. Брачност и партнерство; показатељи нупцијалитета и диворцијалитета; 5. Старост при склапању и разводу брака; 6. Хомогеност и хетерогеност склопљених и разведених бракова према карактеристикама супружника; 7. Промене брачне структуре становништва Србије; 8. Наталитет/фертилитет становништва; детерминанте/чиниоци фертилитета (биолошки, социоекономски, психолошки); показатељи рађања (стопе наталитета и фертилитета); 9. Повезивање варијабли партнерства и рађања; 10. Транзиција партнерства у развијеним државама Запада; 11. Блокирана транзиција партнерства у Србији; 12. (Не)довољно рађање у развијеним државама Запада; 13. (Не)довољно рађање у Србији; 14. Проблем детерминанти трансформације партнерства и недовољног рађања; 15. Презентација пројеката и семинарских радова студената.  *Практична настава:* Вежбе се изводе у виду анализе и интерпретације резултата социодемографских истраживања, дискусија након обраде текста, индивидуалних и групних презентација пројеката и семинарских радова, радионица на којима се интерактивно обрађују теме везане за партнерство и рађање. | | | | |
| **Литература**  Обавезна литература (248 страница): 1. Бобић, М. (2007). *Демографија и социологија – веза или синтеза.* Службени гласник (стр. 33*–*43, 63*–*80, 127*–*147, 169*–*180, 209*–*220). 2. Бобић, М. (2003). *Брак или/и партнерство*: *демографско-социолошка студија*. ИСИ ФФ (7*–*51). 3. Бобић, М. (2013). *Постмодерне популационе студије*. Демографија као интерсекција. ИСИ ФФ (стр. 61*–*96). 4. Милић, А. (2001). *Социологија породице: критика и изазови*. „Чигоја“ штампа (113*–*130). 5. Благојевић, М. (1997). *Родитељство и фертилитет: Србија деведесетих*. ИСИ ФФ (49*–*67). 6. Марковић Крстић, С. (2013). „Демографски и социокултурни чиниоци опадања наталитета у југоисточној Србији“, у: *Становништво југоисточне Србије: култура, наталитетска политика и демографска репродукција у југоисточној Србији,* књ. 3. пр. Љ. Митровић, Ниш:ФФ, ЦСИ и Центар за научноистраживачки рад САНУ иУниверзитета у Нишу (41*–*66). 7. Дрезгић, Р. (2010). *„Бела куга“ међу „Србима“ – о нацији, роду и рађању на прелазу векова.* Институт за филозофију и друштвену теорију и ИП „Албатрос плус“ (53*–*83). 8. Благојевић Хјусон, М. (2012). *Жене и мушкарци у Србији: шта нам говоре бројке?* Програм УН за развој (29*–*39). Шира литература: у складу с изабраном темом за предиспитне обавезе. | | | | |
| **Број часова активне наставе** | **Теоријска настава: 2** | **Практична настава: 2** | | |
| **Методе извођења наставе:** вербалне методе (монолошка, дијалошка, метода дискусије), текстовна метода, метода илустрације; настава је интерактивна и подразумева: конструктивно укључивање студената у дискусије и дебате на часовима предавања и вежби, семинаре, индивидуалне и групне презентације. | | | | |
| **Оцена знања (максимални број поена 100)** | | | | |
| **Предиспитне обавезе** | поена | | **Завршни испит** | Поена |
| активност на часовима предавања и вежби (дискусијa, дебата) | 10 | | писмени испит | 40 |
| колоквијум (у писаној форми, есејског типа); 50% од максималног броја поена услов за приступање испиту | 20 | | усмени испит | 10 |
| семинар (писани рад, 6*–*12 страница: есеј, приказ књиге, семинарски рад; усмено излагање, презентација о неком проблему партнерства и рађања) | 20 | |  |  |