Табела 5. 2. Спецификација предмета

|  |  |  |  |  |
| --- | --- | --- | --- | --- |
| **Студијски програм:** **Основне академске студије социјалне политике и социјалног рада** | | | | |
| **Назив предмета: Рад са децом са сметњама и тешкоћама у развоју** | | | | |
| **Наставник/наставници: Јелисавета А. Тодоровић и Гордана Д. Ђигић** | | | | |
| **Статус предмета:** Изборни | | | | |
| **Број ЕСПБ:** 5 | | | | |
| **Услов: /** | | | | |
| **Циљ предмета**  Упознавање студената са карактеристикама различитих категорија деце са сметњама и тешкоћама у развоју, увиђање њихових специфичности и ограничења које развојне тешкоће и хендикеп доносе, разумевање потреба за подршком; упознавање са постојећим друштвеним институцијама које се старају о таквој деци и са програмима које реализују; упознавање са инклузијом и индивидуалним образовним плановима. | | | | |
| **Исход предмета**  Студент је оспособљен да:  1. разуме проблеме, природу и ограничења развојних тешкоћа, поремећаја или хендикепа,  2. изабере одговарајући приступ у раду, да буде део тима који осмишљава програм праћења и рехабилитације за ову децу,  3. учествује у комуникацији са родитељима и буде део тима за програм психо-социјалне подршке ученику и његовој породици. | | | | |
| **Садржај предмета**  *Теоријска настава*  1.Уводни час и упознавање са програмом; 2.и 3.Психологија деце са развојним сметњама, контекст изучавања, средина и психолошке последице; 4. Класификација деце сметњама и тешкоћама у развоју; 5. Личност и поремећаји понашања; 6. Породица деце са сметњама и тешкоћама у развоју; 7. Закони у области здравства, образовања и социјалне заштите којима се регулишу права деце са сметњама и тешкоћама у развоју и њихових породица; 8. Образовање и рана обука деце са сметњама и тешкоћама у развоју; 9 Специјална нега деце са сметњама у психофизичком развоју; 10. Појам инклузије; 11. Припрема детета за полазак у школу и период прилагођавања; 12. Израда индивидуалног образовног плана за дете са сметњама и тешкоћама у развоју; 13. и 14. Презентација самосталног рада студента на неком од циљева предмета и групна дискусија; 15. Евалуација и завршна разматрања.  *Практична настава*  Уоквиру вежби посећују се институције у којима бораве деца са развојним тешкоћама или се пружа подршка деци из осетљивих група и студенти се упознају са радом стручњака у тим институцијама. Осим тога, студенти у оквиру вежби раде на осмишљавању кључних делова индивидуалног образовног плана. У оквиру студијског истраживачког рада, студенти припремају презентације у вези са садржајем предмета и израђују семинарски рад у коме приказују поједине врсте сметњи или тешкоћа, њихове примарне и секундарне последице, као и пожељне видове подршке. | | | | |
| **Литература**   * Митић, М. (2011). *Деца са сметњама у развоју*, *потребе и подршка*.  Републички завод за социјалну заштиту и УНИЦЕФ. (24-74) * Шекспир, Р. (1975). *Психологија ометених у развоју.* Нолит. (7- 130) * Хрњица, С. (2005). *Школа по мери детета*. Save the children. (11-135)   Шира литература:   * Бројчин Б.(2014). *Инклузивна едукација.* Београд: ФАСПЕР. * Вујачић, М., Ђевић, Р. и Ђерић, И. (2019). Сарадничко учење у контексту инклузивног образовања. *Иновације у настави,* *32*, 1–12.  doi:10.5937/inovacije1903001V * Бергер, Ј., Биро, М. и Хрњица, С. (1990). *Клиничка психологија*. Научна књига. * Тадић, Н. (2000). *Психијатрија детињства и младости*. Научна књига. * Хрњица, С. (1997). *Дете са развојним сметњама у основној школи*. Учитељски факултет у Београду. | | | | |
| **Број часова активне наставе** | **Теоријска настава: 2** | | **Практична настава: 2** | |
| **Методе извођења наставе**  Предавања, дискусија, интерктивна настава, индивидуални и групни рад студената. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| Активност у току предавања | 5 | писмени испит | | 30 |
| Посете институцијама / приказ институције | 10 |  | |  |
| Разговор са социјалним радником у школи | 10 |  | |  |
| Израђен ПП и ИОП | 20 |  | |  |
| Представљање прописа | 15 |  | |  |
| Приказ личности | 10 |  | |  |